alexandrainst/scandi-wiki huggingface dataset:
Napalm

Napalm er ein eldfim væta brúkt í krígsførslu. Vætan er ein blandin av geléevni og petroleum ella líknandi brennievni. Upprunaliga var vætan brúkt sum eldásetandi evni ímóti bygningum, men seinni fyrst og fremst sum bumba, av tí at napalm setur seg fast á húðina, og veldur stórum brunasárum, tá tað kemur í samband við eld. Napalm varð framstillað i 1942 í einari loyniligari rannsóknarstovu á Harvard Háskúlanum í USA. Leiðandi evnafrøðingurin í verkætlanini var Louis Fieser. Fyrsta niðurskrivaða nýtslan av napalm var undir seinna heimsbardaga. USA nýtti evnið nógv í krígsførslu síni ímóti japanskum býum, og undir Koreanska krígnum og Vjetnamkrígnum.  

Napalm dregur navn sítt av stívilsis/geléevnunum "naphtenicsýru" og "palmatiksýru"."Napalm B" er eitt meira nýligt útlegg av napalm, og sjálvt um evnafrøðiliga samansetingin er nógv øðruvísi, verður tað evnið ofta umtalað sum napalm.

Víðari lesnaður 
 Brooks E. Kleber and Dale Birdsell, The Chemical Warfare Service: Chemicals in Combat. (1966) Washington, DC: Center of Military History, United States Army, 1990.
 Paul McCue and Max Baker, SAS Operation Bulbasket: Behind the Lines in Occupied France. Barnsley, S. Yorks: Pen and Sword Books, 2009.
 Robert M. Neer, Napalm: An American Biography. Cambridge, MA: Belnap Press, 2013.

Keldur 

Amerikanskar uppfinningar
Vápn
Hernaðarútgerð
Kvikkjokk

Kvikkjokk er ein bygd í Jokkmokks kommunu í Svøríki. Fólkatalið var 70 í 2007.

Jokkmokks kommuna
Húsakórið

Húsakórið er eitt føroyskt kór í Keypmannahavn. Kórið er tað størsta føroyska kórið uttanfyri Føroyar, og hevur stóran mentanarligan týdning fyri føroyingar ið búgva í Keypmannahavnar-økinum. Kórleiðarar hava verið Marianne Clausen (1978-2000), Sunleif Rasmussen (2000-2001), og Tórður á Brúnni (2001-nú).

Útgávur 
 Sólarmessa, CD við 14 sangum, útgivin í 2006 og aftur sum Audio CD í 2011.

Keldur 

Føroysk kór
Inge Dekker

Inge Dekker (fødd 18. august 1985) er ein niðurlendskur svimjari, ið hevur fingið síni bestu úrslit í firvald og frísvimjing. 

Yngra systir hennara, Lia, er eisini limur í niðurlendska svimjilandsliðnum.

Keldur 

Føðingar í 1985
Niðurlendskir svimjarar
A.P. Møller - Mærsk

A.P. Møller - Mærsk A/S, stytt APMM,  er eitt danskt samtak (konsortium) við aktiviteti í 130 londum innan ymsar greinir, primert flutningi, úrdraging av olju og náttúrugassi, og handli av gerandisvørum. Mált eftir umsetningi, er tað størsta fyritøka í Danmark og næststørsta fyritøka í Norðanlondum eftir StatoilHydro, meðan talið av starvsfólkum er næststørst eftir ISS. Í heimshøpi er bingjureiðaríið Mærsk Line heimsins størsta.

Keldur 

Danskar fyritøkur
A.P. Møller - Mærsk
Annika Johannessen

Annika Johannessen (fødd 17. mars 1963) er ein føroyskur-danskur sjónleikari. Hon er dóttir Eyðun Johannessen og Tove Jakobsen og systir Olaf Johannessen. Hon gekk á sjónleikaraskúlanum við  við Århus Teater, har hon var útbúgvin sjónleikari 1987, og síðan starvaðist hon á Aarhus Teater frá 1987 til 1990. Frá 1990 til 2004 var hon tilknýtt Det Kongelige Teater í Keypmannahavn. Síðan 2004 hevur hon skift ímillum at starvast sum freelance sjónleikari og at ganga heima við børnum, ið eru fýra.

Lívsleið

Leiklutir innan film

Sjónvarpsfilmar 
1994	Bryllupsfotografen - Pernille Berg, Eks-kona Daniel

Sjónvarpsrøðir 
1990 Kirsebærhaven 89 -  Joan Nicolaisen (4 partar)
1999 Morten Korch - Ved stillebækken - Jutta Dale (1 partur)
2011 Buzz Aldrin, hvor ble det av deg i alt mylderet? (3 partar)
2013 Rytteriet II - Sálarfrøðingur (2 partar)

Novellu- og stuttfilmar	 
1997	Drengen i himlen - Mamman

Leiklutir í sjónleikarhúsum

Det Kongelige Teater 	
1990	Käthchen fra Heilbronn	 
1990	Lysthuset	 
1990	Skærmydsler - Ellen
1991	Drømme og stål	 
1991	Roberto Zucco	 
1992	Blodbryllup - Brúðurin
1992	Den indbildt syge - Louison, dóttir Argan
1992	Fruen fra havet	
1992	Sabina	 
1993	Det åbne land	 
1993	Kjartan og Gudrun - Ingeborg
1994	Et vintereventyr	 
1994	Livet er en drøm - Rosaura
1995	Arkadien - Den unge pige
1995	Kirsebærhaven	 
1996	Flammer	 
1997	Kjarten og Gudrun	 
1998	Smukke kvinder med ...	 
1999	Der var engang - Prinsesse af Illyrien
1999	Don Carlos - Elisabeth af Valois
1999	Sparekassen - Antonie

Det Kongelige Teater / Baron Bolten 	
1993	Fødselsdagsselskabet	 
1995	Ph-værdi 3	 
1995	Uidentificerede menneskerester...	 
1996	Skylight - Kyra Hollis

Det Kongelige Teater / Turbinehallerne 		
1998	Rabenthal	 
2000	Familiehistorier.beograd - Nadezda, hundur
2000	Renset - Grace
2001	Anna Sophie Hedvig - Ung genta / Frú Rasmussen
2001	Peer Gynt - mamma Solveig / M. Ballon
2001	Strygekvartet i C-mol - Irina, 1. violin
2003	Casanova - Kate

Friluftsteatret i Dyrehaven 		
1999	Der var engang	Prinsesse af Illyrien

Aarhus Teater 	
1980	Samfundets støtter
1988   Lykke Peer	
1990	Vildanden - Hedvig

Odense Teater 
Rita Schuster í De store hunner á Odense Teater, eftir Theresia Walser (2015)

Í Føroyum 
2014 - Tóm rúm - Mamman, Tjóðpallur Føroya, eftir Marjun Syderbø Kjelnæs
2014 - Stovugenturnar -  Madame, Kommandørhúsið í Havn

Heiður 
1993 - Henkel-prisen
 Starvsløn frá Ole Haslunds Kunstnerfond
 2015 - Gávugóðs frá Georg Philipps Fond

Keldur 

Føroyskir sjónleikarar
Danskir sjónleikarar
Havnafólk
Føðingar í 1963
Gríma

Yrkissjónleikarbólkurin Gríma varð stovnaður í 1977 av Eyðun Johannessen, ið er fyrsti føroyingur í søguni við útbúgving sum sjónleikari. Eyðun stovnaði Grímu saman við 4 amatørleikarum úr Havnar Sjónleikarafelag. Leikararnir vóru: Rosa á Rógvu, Birita Mohr, Egi Dam og Kári Øster. Bólkurin fekk navnið Gríma.

Gríma hevði ikki egin høli, men leigaði seg inn frá verkætlan til verkætlan. Í 1998 fekk Gríma fyri fyrstu ferð sítt egna sjónleikarhús, tá salurin í Gamla Meiaríi í Tórsgøtu 9 varð tikin í nýtslu.  Gríma helt fra á Gamla Meiarínum fram til 1. januar 2005, tá Tjóðpallur Føroya byrjaði virksemi sítt og tók yvir hølini.

Løgtingið hevur øll árini latið stuðul til leikbólkin Grímu, og í 1989 varð allur stuðul til sjónleik yvirhøvur samskipaður undir Leikpalli Føroya, ein sjálvsognarstovnur sum hevði til endamáls at lata stuðul til bæði áhuga- og yrkissjónleik. Leikpallur Føroya virkaði fram til 2005, tá Tjóðpallurin varð stovnaður, og leiklistaráðið tekur sær nú av hesum uppgávum.

Heiður 
1997 - Barnamentanarheiðursløn Tórshavnar býráðs

Keldur 

Sjónleikur í Føroyum
1977
Eva Kjer Hansen

Eva Kjer Hansen (fødd 22. august 1964 í Aabenraa) er ein danskur politikari frá Venstre. Hon er limur av Fólkatinginum og ráðharri fleiri tíðarskeið frá 23. november 2007 til 23. februar 2010 og aftur frá 2015 sum umhvørvis- og matvøruráðharri í aðru stjórnini hjá Lars Løkke Rasmussen. Leygardagin 27. februar 2016 boðaði Eva Kjer Hansen frá, at hon tók seg aftur sum ráðharri. Hetta hendi eftir at Konservativu søgdu seg ikki hava álit á henni longur og tí vildu atkvøða fyri einum misálitisuppskoti frá andstøðuni, og tað hevði noytt Lars Løkke Rasmussen til at útskriva nýval. Eva Kjer Hansen helt tó formliga fram sum ráðharri til ein nýggjur avloysari var útpeikaður.

Keldur 

Føðingar í 1964
Danskar kvinnur í politikki
Politikarar úr Venstre (Danmark)
Danskir politikarar
Fólkatingslimir
Bogi Olsen

Bogi Olsen er ein føroyskur rógvari úr Rituvík. Hann hevur kappast í føroyskum kappróðri í nógv ár, og hevur eitt nú vunnið FM við 10-mannaførum við Eysturingi. 29. februar 2016 gjørdist hann heimsmeistari í inniróðri í Boston í bólkinum fyri menn 40-49 ár, lættvekt. Hann vann við tíðini 6:28.8. Ein annar føroyingur, Jens Kristian Dam vann silvur í sama bólki við tíðini 6:34.7. Sarita Hansen gjørdist nummar fýra hjá kvinnum í opna bólkinum, eins og árið fyri.

Keldur 

Føroyskir rógvarar
Sarita Hansen

Sarita Kristina Hansen (fødd 1988 í Tórshavn, uppvaksin í Miðvági) er ein føroyskur rógvari, ið fleiri ferðir hevur vunnið heimsmeistaraheitið í inniróðri.

Bakgrund 
Bæði foreldur hennara eru fyrrverandi rógvarar, tey eru Haldis og Jógvan Hans Hansen, pápin vann FM við Miðvingi stutt eftir, at Sarita var fødd. Hon fór at rógva sum 10 ára gomul og róði við í fyrstu kappingunum í barnaróðri í Føroyum.

Lívsleið innan rógving 
Hon hevur róð føroyskan kappróður í fleiri ár og rør eisini inniróður. Hon hevur tvær ferðir vunnið enska meistaraheitið í inniróðri, English Indoor Rowing Championship, í 2015 við tíðini 7:28:1 og í 2016 við tíðini 7.29.5. Í 2015 og 2016 luttók hon eisini á HM í inniróðri í Boston, har hon gjørdist nummar fýra.

Heimsmeistarakapping í inniróðri 2021 
Í 2021 varð kappingin hildin umvegis internetið orsakað av koronafarsóttini.
Sarita vann gull í kappingini á 500 metra teininum millum kvinnur í aldursbólkinum 30 – 39 ár, lættvekt, við tíðini 1 minutt og 39 sekund.
Sarita vann gull í kappingini á 2000 metra teininum millum kvinnur í aldursbólkinum 30 – 39 ár, lættvekt, við tíðini 7 minuttir og 23,0 sekund.

Heimsmeistarakapping í inniróðri 2020 
Sarita vann gull í kappingini á 2000 metra teininum millum kvinnur í aldursbólkinum 30 – 39 ár. Hon róði teir 2000 metrarnar uppá 7.26 minuttir og var á málinum meiri enn fimm sekund undan tí næstu. Harvið gjørdist hon heimsmeistari.  HM í inniróðri 2020 fór fram fríggjadagin 7. februar og leygardagin 8. februar 2020 í franska høvuðsstaðnum París.

Heimsmeistarakapping í inniróðri 2019 
 Sarita gjørdist heimsmeistari í lættvektbólkinum, 27-35 ár, í inniróðri. Hon  kom fyrst á mál í HM-finaluni við tíðini 07.29.00. HM í inniróðri 2019 fór fram í Kalifornia í USA.

World Indoor Rowing Championships 2016 
Nummar fýra hjá kvinnum í opna bólkinum, lættvekt, í 2000 metrum við tíðini 7:27.3.

English Indoor Rowing Championship 2016 
Gull í 2000 metrum, kvinnur lættvekt opin bólkur við tíðini 7.29.5
Gull í 500 metrum, kvinnur lættvekt opin bólkur við tíðini 1.41.5

World Indoor Rowing Championships 2015 
Nummar fýra hjá kvinnum í opna bólkinum, lættvekt, í 2000 metrum við tíðini 7:26.0

English Indoor Rowing Championship 2015 
Gull í 2000 metrum, kvinnur lættvekt opin bólkur við tíðini 7:28.1
Gull í 500 metrum, kvinnur lættvekt opin bólkur við tíðini 01:42.3

World Indoor Rowing Championships 2012 
Nr. 20 í 2000 metrum, kvinnur lættvekt opin bólkur við tíðini 07:32.6

Keldur 

Føroyskir rógvarar
Føðingar í 1988
Kommunufelagið

Kommunufelagið er landsfelagið fyri allar kommunur í Føroyum. Felagið varð stovnað 1. januar 2014 við samanlegging av teimum nú fyrrverandi kommunufeløgunum Føroya Kommunufelag (FKF), har tær smærru kommunurnar vóru limir, og Kommunusamskipan Føroya (KFS), har ið tær stóru kommunurnar vóru limir. Valdið í felagnum er býtt eftir fólkatalinum. Høvuðsstaðarkommunun hevur harvið 40% av valdinum, av tí at 40% av Føroya fólki búgva í Tórshavnar kommunu.

Fyrsti formaður í kommunufelagnum er borgarstjórin í Tórshavnar kommunu, Heðin Mortensen, ið eisini er løgtingslimur fyri Javnaðarflokkin.

Keldur 

Arbeiðsgevarafeløg í Føroyum
2014
500 f.Kr.

Øldir: 6. øld f.Kr. – 5. øld f.Kr. – 4. øld f.Kr. 

Áratíggju: 550-árini f.Kr. 540-árini f.Kr. 530-árini f.Kr. 520-árini f.Kr. 510-árini f.Kr. - 500-árini f.Kr. - 490-árini f.Kr. 480-árini f.Kr. 470-árini f.Kr. 460-árini f.Kr. 450-árini f.Kr. 

Árstal: 505 f.Kr. 504 f.Kr. 503 f.Kr. 502 f.Kr. 501 f.Kr. - 500 f.Kr. - 499 f.Kr. 498 f.Kr. 497 f.Kr. 496 f.Kr. 495 f.Kr.

Hendingar

Føðingar

Andlát 

5. øld f.Kr.
501 f.Kr.

Øldir: 7. øld f.Kr. – 6. øld f.Kr. – 5. øld f.Kr. 

Áratíggju: 550-árini f.Kr. 540-árini f.Kr. 530-árini f.Kr. 520-árini f.Kr. 510-árini f.Kr. - 500-árini f.Kr. - 490-árini f.Kr. 480-árini f.Kr. 470-árini f.Kr. 460-árini f.Kr. 450-árini f.Kr. 

Árstal: 506 f.Kr. 505 f.Kr. 504 f.Kr. 503 f.Kr. 502 f.Kr. - 501 f.Kr. - 500 f.Kr. 499 f.Kr. 498 f.Kr. 497 f.Kr. 496 f.Kr.

Hendingar

Føðingar

Andlát 

6. øld f.Kr.
502 f.Kr.

Øldir: 7. øld f.Kr. – 6. øld f.Kr. – 5. øld f.Kr. 

Áratíggju: 550-árini f.Kr. 540-árini f.Kr. 530-árini f.Kr. 520-árini f.Kr. 510-árini f.Kr. - 500-árini f.Kr. - 490-árini f.Kr. 480-árini f.Kr. 470-árini f.Kr. 460-árini f.Kr. 450-árini f.Kr. 

Árstal: 507 f.Kr. 506 f.Kr. 505 f.Kr. 504 f.Kr. 503 f.Kr. - 502 f.Kr. - 501 f.Kr. 500 f.Kr. 499 f.Kr. 498 f.Kr. 497 f.Kr.

Hendingar

Føðingar

Andlát 

6. øld f.Kr.
503 f.Kr.

Øldir: 7. øld f.Kr. – 6. øld f.Kr. – 5. øld f.Kr. 

Áratíggju: 550-árini f.Kr. 540-árini f.Kr. 530-árini f.Kr. 520-árini f.Kr. 510-árini f.Kr. - 500-árini f.Kr. - 490-árini f.Kr. 480-árini f.Kr. 470-árini f.Kr. 460-árini f.Kr. 450-árini f.Kr. 

Árstal: 508 f.Kr. 507 f.Kr. 506 f.Kr. 505 f.Kr. 504 f.Kr. - 503 f.Kr. - 502 f.Kr. 501 f.Kr. 500 f.Kr. 499 f.Kr. 498 f.Kr.

Hendingar

Føðingar

Andlát 

6. øld f.Kr.
504 f.Kr.

Øldir: 7. øld f.Kr. – 6. øld f.Kr. – 5. øld f.Kr. 

Áratíggju: 550-árini f.Kr. 540-árini f.Kr. 530-árini f.Kr. 520-árini f.Kr. 510-árini f.Kr. - 500-árini f.Kr. - 490-árini f.Kr. 480-árini f.Kr. 470-árini f.Kr. 460-árini f.Kr. 450-árini f.Kr. 

Árstal: 509 f.Kr. 508 f.Kr. 507 f.Kr. 506 f.Kr. 505 f.Kr. - 504 f.Kr. - 503 f.Kr. 502 f.Kr. 501 f.Kr. 500 f.Kr. 499 f.Kr.

Hendingar

Føðingar

Andlát 

6. øld f.Kr.
505 f.Kr.

Øldir: 7. øld f.Kr. – 6. øld f.Kr. – 5. øld f.Kr. 

Áratíggju: 550-árini f.Kr. 540-árini f.Kr. 530-árini f.Kr. 520-árini f.Kr. 510-árini f.Kr. - 500-árini f.Kr. - 490-árini f.Kr. 480-árini f.Kr. 470-árini f.Kr. 460-árini f.Kr. 450-árini f.Kr. 

Árstal: 510 f.Kr. 509 f.Kr. 508 f.Kr. 507 f.Kr. 506 f.Kr. - 505 f.Kr. - 504 f.Kr. 503 f.Kr. 502 f.Kr. 501 f.Kr. 500 f.Kr.

Hendingar

Føðingar

Andlát 

6. øld f.Kr.
506 f.Kr.

Øldir: 7. øld f.Kr. – 6. øld f.Kr. – 5. øld f.Kr. 

Áratíggju: 550-árini f.Kr. 540-árini f.Kr. 530-árini f.Kr. 520-árini f.Kr. 510-árini f.Kr. - 500-árini f.Kr. - 490-árini f.Kr. 480-árini f.Kr. 470-árini f.Kr. 460-árini f.Kr. 450-árini f.Kr. 

Árstal: 511 f.Kr. 510 f.Kr. 509 f.Kr. 508 f.Kr. 507 f.Kr. - 506 f.Kr. - 505 f.Kr. 504 f.Kr. 503 f.Kr. 502 f.Kr. 501 f.Kr.

Hendingar

Føðingar

Andlát 

6. øld f.Kr.
507 f.Kr.

Øldir: 7. øld f.Kr. – 6. øld f.Kr. – 5. øld f.Kr. 

Áratíggju: 550-árini f.Kr. 540-árini f.Kr. 530-árini f.Kr. 520-árini f.Kr. 510-árini f.Kr. - 500-árini f.Kr. - 490-árini f.Kr. 480-árini f.Kr. 470-árini f.Kr. 460-árini f.Kr. 450-árini f.Kr. 

Árstal: 512 f.Kr. 511 f.Kr. 510 f.Kr. 509 f.Kr. 508 f.Kr. - 507 f.Kr. - 506 f.Kr. 505 f.Kr. 504 f.Kr. 503 f.Kr. 502 f.Kr.

Hendingar

Føðingar

Andlát 

6. øld f.Kr.
508 f.Kr.

Øldir: 7. øld f.Kr. – 6. øld f.Kr. – 5. øld f.Kr. 

Áratíggju: 550-árini f.Kr. 540-árini f.Kr. 530-árini f.Kr. 520-árini f.Kr. 510-árini f.Kr. - 500-árini f.Kr. - 490-árini f.Kr. 480-árini f.Kr. 470-árini f.Kr. 460-árini f.Kr. 450-árini f.Kr. 

Árstal: 513 f.Kr. 512 f.Kr. 511 f.Kr. 510 f.Kr. 509 f.Kr. - 508 f.Kr. - 507 f.Kr. 506 f.Kr. 505 f.Kr. 504 f.Kr. 503 f.Kr.

Hendingar

Føðingar

Andlát 

6. øld f.Kr.
509 f.Kr.

Øldir: 7. øld f.Kr. – 6. øld f.Kr. – 5. øld f.Kr. 

Áratíggju: 550-árini f.Kr. 540-árini f.Kr. 530-árini f.Kr. 520-árini f.Kr. 510-árini f.Kr. - 500-árini f.Kr. - 490-árini f.Kr. 480-árini f.Kr. 470-árini f.Kr. 460-árini f.Kr. 450-árini f.Kr. 

Árstal: 514 f.Kr. 513 f.Kr. 512 f.Kr. 511 f.Kr. 510 f.Kr. - 509 f.Kr. - 508 f.Kr. 507 f.Kr. 506 f.Kr. 505 f.Kr. 504 f.Kr.

Hendingar

Føðingar

Andlát 

6. øld f.Kr.
510-árini f.Kr.

Øldir: 7. øld f.Kr. - 6. øld f.Kr. - 5. øld

Áratíggju: 560-árini f.Kr. 550-árini f.Kr. 540-árini f.Kr. 530-árini f.Kr. 520-árini f.Kr. - 510-árini f.Kr. - 500-árini f.Kr. 490-árini f.Kr. 480-árini f.Kr. 470-árini f.Kr. 460-árini f.Kr.

Ár: 519 f.Kr. 518 f.Kr. 517 f.Kr. 516 f.Kr. 515 f.Kr. 514 f.Kr. 513 f.Kr. 512 f.Kr. 511 f.Kr. 510 f.Kr.

Hendingar

Føðingar

Andlát

Slóðir úteftir 

6. øld f.Kr.
Áratíggju
520-árini f.Kr.

Øldir: 7. øld f.Kr. - 6. øld f.Kr. - 5. øld

Áratíggju: 570-árini f.Kr. 560-árini f.Kr. 550-árini f.Kr. 540-árini f.Kr. 530-árini f.Kr. - 520-árini f.Kr. - 510-árini f.Kr. 500-árini f.Kr. 490-árini f.Kr. 480-árini f.Kr. 470-árini f.Kr.

Ár: 529 f.Kr. 528 f.Kr. 527 f.Kr. 526 f.Kr. 525 f.Kr. 524 f.Kr. 523 f.Kr. 522 f.Kr. 521 f.Kr. 520 f.Kr.

Hendingar

Føðingar

Andlát

Slóðir úteftir 

6. øld f.Kr.
Áratíggju
530-árini f.Kr.

Øldir: 7. øld f.Kr. - 6. øld f.Kr. - 5. øld

Áratíggju: 580-árini f.Kr. 570-árini f.Kr. 560-árini f.Kr. 550-árini f.Kr. 540-árini f.Kr. - 530-árini f.Kr. - 520-árini f.Kr. 510-árini f.Kr. 500-árini f.Kr. 490-árini f.Kr. 480-árini f.Kr. 

Ár: 539 f.Kr. 538 f.Kr. 537 f.Kr. 536 f.Kr. 535 f.Kr. 534 f.Kr. 533 f.Kr. 532 f.Kr. 531 f.Kr. 530 f.Kr.

Hendingar

Týðandi persónar

Slóðir úteftir 

6. øld f.Kr.
Áratíggju
510 f.Kr.

Øldir: 7. øld f.Kr. – 6. øld f.Kr. – 5. øld f.Kr. 

Áratíggju: 560-árini f.Kr. 550-árini f.Kr. 540-árini f.Kr. 530-árini f.Kr. 520-árini f.Kr. - 510-árini f.Kr. - 500-árini f.Kr. 490-árini f.Kr. 480-árini f.Kr. 470-árini f.Kr. 460-árini f.Kr.

Árstal: 515 f.Kr. 514 f.Kr. 513 f.Kr. 512 f.Kr. 511 f.Kr. - 510 f.Kr. - 509 f.Kr. 508 f.Kr. 507 f.Kr. 506 f.Kr. 505 f.Kr.

Hendingar

Føðingar

Andlát 

6. øld f.Kr.
540-árini f.Kr.

Øldir: 7. øld f.Kr. - 6. øld f.Kr. - 5. øld

Áratíggju: 590-árini f.Kr. 580-árini f.Kr. 570-árini f.Kr. 560-árini f.Kr. 550-árini f.Kr. - 540-árini f.Kr. - 530-árini f.Kr. 520-árini f.Kr. 510-árini f.Kr. 500-árini f.Kr. 490-árini f.Kr. 480-árini f.Kr. 

Ár: 549 f.Kr. 548 f.Kr. 547 f.Kr. 546 f.Kr. 545 f.Kr. 544 f.Kr. 543 f.Kr. 542 f.Kr. 541 f.Kr. 540 f.Kr.

Hendingar

Týðandi persónar

Slóðir úteftir 

6. øld f.Kr.
Áratíggju
550-árini f.Kr.

Øldir: 7. øld f.Kr. - 6. øld f.Kr. - 5. øld f.Kr.

Áratíggju: 600-árini f.Kr. 590-árini f.Kr. 580-árini f.Kr. 570-árini f.Kr. 560-árini f.Kr. - 550-árini f.Kr. - 540-árini f.Kr. 530-árini f.Kr. 520-árini f.Kr. 510-árini f.Kr. 500-árini f.Kr.

Ár: 559 f.Kr. 558 f.Kr. 557 f.Kr. 556 f.Kr. 555 f.Kr. 554 f.Kr. 553 f.Kr. 552 f.Kr. 551 f.Kr. 550 f.Kr.

Hendingar

Týðandi persónar

Slóðir úteftir 

6. øld f.Kr.
Áratíggju
560-árini f.Kr.

Øldir: 7. øld f.Kr. - 6. øld f.Kr. - 5. øld

Áratíggju: 610-árini f.Kr. 600-árini f.Kr. 590-árini f.Kr. 580-árini f.Kr. 570-árini f.Kr. - 560-árini f.Kr. - 550-árini f.Kr. 540-árini f.Kr. 530-árini f.Kr. 520-árini f.Kr. 510-árini f.Kr.

Ár: 569 f.Kr. 568 f.Kr. 567 f.Kr. 566 f.Kr. 565 f.Kr. 564 f.Kr. 563 f.Kr. 562 f.Kr. 561 f.Kr. 560 f.Kr.

Hendingar

Týðandi persónar

Slóðir úteftir 

6. øld f.Kr.
Áratíggju
Niels Juel Arge

Niels Juel Arge (føddur 20. august 1920 í Tórshavn, deyður 5. mars 1995) var ein føroyskur útvarpsstjóri, rithøvundur og politikari (Sjálvstýrisflokkurin).

Niels Juel tók realprógv í Havn í 1920, og síðan hevði hann ymisk fyrifallandi arbeiði, til hann fekk starv í tí nýstovnaða Útvarpi Føroya í 1957. Trý ár seinni gjørdist hann stjóri í útvarpinum og sat í stjórastarvinum frá 1960 til 1990, tá hann mátti gevast vegna aldursmarkið hjá tí almenna. Hann hevur skrivað fleiri hoyrispøl til útvarpið og skrivað fleiri yrkisbókmentir. Fyrsta bók hansara, Argjamenn, kom út í 1978. Hann fekk Mentanarvirðisløn M. A. Jacobsens fyri yrkisbókmentir í 1985.

Niels Juel Arge var býráðslimur í Havn 1949–1952 og varaborgarstjóri 1949–1951.

Hann var faðir Jógvan Arge og Magna Arge og abbi tónleikaran Una Arge.

Útgivið 
 Argjamenn - ein ættarsøga, 1978
 Merkið, flaggsøgan, 1980
 Drekin, minningarrit Havnar Róðrarfelags, 1982
 Rockall - søgan um Rokkin, 1982
 N.J. Arge og Jógvan Arge: Bankabókin - Sjóvinnubankin 50 ár; Sjóvinnubankin, Tórshavn 1983
 Tórshavnar Sløkkilið 50 ár, 1983, Tórshavnar býráð gav út
 Stríðsárini 1940-45, 1985-1990 
 1. bók: Hersettar oyggjar
 2. bók: Sigla vandasjógv	
 3. bók: Føroyar bumbaðar	
 4. bók: Millum minur og kavbátar	
 5. bók: Skansi í Atlantshavi	
 6. bók: Kríggið endar 
 Teir sigldu úti 5 bøkur, ið komu út 1991-95. Kort og tekningar: Anker Eli Petersen, Borgin

Slóðir úteftir 
 Niels Juel Arge á snar.fo
Niels Juel 100 ár, á nielsjuel.fo
Nýtt Niels Juel Arge-savn á netinum, nordlysid.fo
 Niels Juel Arge verður ongantíð gloymdur, nordlysid.fo

Keldur 

Føðingar í 1920
Andlát í 1995
Føroyskir rithøvundar
Politikarar úr Sjálvstýrisflokkinum
Havnafólk
Ludvík á Brekku

Ludvík á Brekku er ein føroyskur listamaður, rithøvundur og tónleikari. Hann hevur útgivið tvey yrkingasøvn og hevur myndprýtt fleiri bøkur. Hann var formaður í Rithøvundafelag Føroya eitt stutt skifti í 2015. Hann hevur lisið til lærara í Havn og tók farloyvi eitt ár, fyri at taka listarliga útbúgving á listaháskúla í Danmark, har hann var liðugur í 2014. Hann hevur seinni gingið á Listaháskóla Islands frá 2015. Í 2014 hevði hann listaframsýning í Smiðjuni í Lítluvík. Hann er bróðir yrkjaran Sissal Kampmann, og hevur hann myndprýtt yrkingasøvn hennara. Saman við Brynjolfur á Heygum og Rúni Christiansen stovnaði hann tónleikabólkin Side Effect, ið luttók á Prix Føroyar, teir góvu eina útgávu út í 2006.

Bókaútgávur

Yrkingar 
2009 - Svartir svanar, egið forlag, ISBN 978-99918-3-297-5
2008 - Sálarføði, egið forlag, ISBN 978-99918-3-247-0

Tónleikaútgávur

Við Side Effect 
2006 - Side Effect

Framsýningar 
2014 - Smiðjan í Lítluvík, Tórshavn
2013 (juni-august) - Býarbókasavnið í Havn

Keldur 

Føðingar í 1985
Føroysk listafólk
Føroyskir rithøvundar
Føroyskir tónleikarar
William Blake

William Blake (føddur 28. november 1757, deyður 12. august 1827) var ein enskur yrkjari og listamálari. Hann var ikki so kendur, meðan hann livdi, men eftir deyða hansara er hann viðurkendur sum eitt týðandi skald frá Romantikkini.

Bøkur

Keldur 

Enskir rithøvundar
Enskir yrkjarar
Føðingar í 1757
Andlát í 1827
Ragnar Finsson

Ragnar Finsson (føddur 1996) er ein føroyskur punkrock og blues sangari. Hann gjørdist kendur, tá ið hann í 2008 luttók í talentkappingini hjá DR Talent 2008, har hann endaði á einum triðjaplássi. Árið eftir Talent spældi hann á konsertum í Føroyum við sínum egna orkestri. Fyrst kallaðu teir seg A-55, síðan Stewies Loveranch, Ragnar spældi guitar og sang. Pápi Ragnar, Finnur Hansen, er eisini tónleikari og spælir á ymiskum ljóðførum og er ofta tónleikari á upptøkum og tónleikaútgávum hjá føroyskum tónleikarum. Mamma Ragnar, Malan Thomsen, syngur eisini.

Í 2016 varð Ragnar tilnevndur eina FMA virðisløn í bólkinum Ársins nýggja navn.

Heiður 
2008 - Nr. 3 í kappingini hjá DR Talent.
2016 - Tilnevndur á Faroese Music Awards í bólkinum Ársins nýggja navn.

Keldur 

Føroyskir tónleikarar
Føðingar í 1996
Føroyskir mannligir sangarar
Havnafólk
Punjab (tónleikabólkur)

Punjab er ein føroyskur tónleikabólkur, ið varð stovnaður í 2012. Bólkurin spælir alternativan funk rokk tónleik við íblástri frá jazz. Teir útgóvu fyrstu fløguna í september 2015. Á FMA 2016 var bólkurin tilnevndur 5 virðislønir, umframt at forsangarin, Árni Johannesson, var tilnevndur Ársins sangari í bólkinum Folk, Country og Blues.

Limir í bólkinum 
Árni Johannesson - Sangur, Guitar
Matthias Kjølbro - Saxofon
Tórður Dam Jacobsen - Trummur
Kristian Pauli Ellefsen- Keyboards
Kári Ellingsgaard - Bass
Robert Bjarnason - Guitar

Tónleikaútgávur 
2015 - The Flying Elephant, fløga við 7 sangum, Tutl

Keldur 

Føroyskir tónleikabólkar
Hamradun

Hamradun er ein føroyskur fólka-rokk tónleikabólkur. Forsangarin í bólkinum er Pól Arni Holm av Tvøroyri, ið var forsangari í Týr frá 1998 til 2002. Hamradun gav út fyrstu útgávuna í 2015, talan var um eina fløgu við 7 sangum, allir á føroyskum. Nevnast kunnu Sneppan í Hamrabyrgi, ið byggir á søgnina um eina kvinnu, ið búði einsamøll eftir í Hamrabyrgi (í somu vík sum Víkarbyrgi í Suðuroynni), av tí at øll hini í bygdini vóru deyð av svartadeyða, og so gingu fólk úr Sumba og kastaðu mat niður til hana, so hon ikki doyði í hungri. Ein sangur er um frísarnir í Akrabergi og ein um Snæbjørn, ið eisini er ein søgn úr Suðuroynni. Sinklars vísa er eisini við á fløguni. John Áki Egholm spælir og syngur eisini við í Hamradun, hann er eisini kendur frá bólkinum tungmálmsbólkinum Hamferð. Uni Debess er kendur frá fleiri blues-bólkum, eitt nú GoGo Blues.

Limir í bólkinum 
Pól Arni Holm: forsangari
Uni Debess: leiðandi guitarleikari
John Áki Egholm: rytmu-guitar/sangur
Finnur Hansen: keyboards
Heri Reynheim: bass
Rani Hammershaimb Christiansen: trummur

Tónleikaútgávur 
2015 - Hamradun, Tutl. Fløga við 7 sangum.

Heiður 
 Hamradun tilnevndur FMA 2016 virðislønir í bólkunum Ársins nýggja navn og Ársins bólkur
 Forsangarin í Hamradun, Pól Arni Holm, tilnevndur Ársins sangari á FMA 20116

Keldur

Slóðir úteftir 
Hamradun á Facebook

Føroyskir tónleikabólkar